
KLOSTEBTRyKKEBIET  A/s 


Tra  missionens  præsidentskab. 

Et  budskab  til  medlemmerne  af  Jesu  Kristi  Kirke  af  Sidste 
Dages  Hellige  angående  nadveren  og  dens  betydning  for  dem. 

Nadveren  blev  ikke  administreret  for  apostlene,  før  efter  at 
Frelseren  var  blevet  korsfæstet  og  var  opstået  af  graven.  Han 
var  da  i  stand  til  at  sige:  Gør  dette  til  minde  om  mit  blod,  der 
blev  udgydt  for  eder,  og  mit  legeme,  som  var  løsepenge  for 
synder.  Vi  bar  fået  befaling  til  at  samles  ofte  og  nyde  disse 
hellige  symboler  i  fælles  dyrkelse  af  Gud,  så  vi  kan  opnå  ånde- 
lig styrke  og  derved  blive  beredt  til  at  holde  os  uplettet  af 
verdens  synder.  Disse  symboler  bliver  velsignet  og  helliget  af 
det  hellige  præstedømme  og  bliver  derved  meget  hellige  i  de- 
res  betydning  og  natur. 

Når  vi  nyder  brødet  og  vandet,  bør  vi  have  en  bøn  i  vort 
hjerte,  at  vort  legeme  må  få  styrke  til  at  blive  stærkt,  og  vort 
blod  må  blive  rent  og  ubesudlet,  så  vi  kan  være  i  stand  til  at 
indbyde  den  Helligånd  til  at  inspirere  os  til  at  gøre  vor  pligt 
og  holde  os  ubesmittede  af  verdens  synder.  Da  vi  gik  ned  i 
dåbens  vande,  indgik  vi  en  højtidelig  pagt  med  Herren,  at 
vi  ville  angre  vore  synder  og  holde  hans  bud,  bvad  der  er  en 
alvorlig  ting,  og  hvis  vi  bryder  denne  pagt,  vil  fordømmelse 
nødvendigvis  følge. 

Vi  fornyer  denne  pagt,  hver  gang  vi  nyder  nadveren,  og  for- 
nyelsen er  lige  så  hellig  som  pagten.  Lad  os  et  øjeblik  se  på 
velsignelsen  af  brødet.  Det  bliver  velsignet  og  helliget  ved  det 
hellige  præstedømme  og  i  Jesu  Kristi  navn,  hvorved  det  bliver 
helligt  og  rent  og  iikke  må  nydes  uværdigt,  for  lad  os  huske, 
at  Gud  lader  sig  ikke  spotte,  og  hvor  der  er  en  velsignelse 
på  den  ene  side,  er  der  et  ansvar  på  den  anden.  Vi  aflægger 
adskillige  løfter,  når  vi  nyder  nadveren  med  de  velsignelser, 
der  følger,  og  hvis  vi  ikke  er  ærlige  overfor  vore  løfter,  er 
Herren  heller  ikke  bundet  til  sine. 

Jeg  er  undertiden  bange  for,  at  vi  ikke  nærer  den  ærbødig- 
hed for  hellige  ting,  som  vi  burde.  Selve  Herrens  navn  er  hel- 
ligt, så  hvor  meget  mere  helligt  er  ikke  hans  kød  og  blod  og 
symbolerne  derpå,  og  det  offer,  der  er  gjort  for  os.  Det  er  ved 
denne  kirkes  ordinancer  og  ved  præstedømmets  magt  og  myn- 
dighed, at  Guddommens  kræfter  tilkendegives  for  de  sidste  da- 
ges hellige  i  kødet,  men  vi  må  holde  legeme  og  ånd  i  harmoni 
med  den  Helligånd,  ellers  vil  den  ikke  tilkendegive  sig  for  os. 
Her  er  nogle  få  af  de  principper,  som  vi  -må  adlyde.  Vi  har 
indgået  en  højtidelig  pagt  med  Gud.  Vi  må  lære  vor  pligt  som 
medlem  af  Kirken  at  kende.  Kirkens  medlemmer  skal  fremfor 
alt  være  venlige  og  kærlige  overfor  hinanden.  Vi  må  ikke  fin- 
de fejl.  Vi  må  rense  vort  hjerte  og  leve  retskaffent  for  Herren 

°'  I  Jesu  navn   vi  nyder  her 

symboler  for  vor  Frelser  kær; 
lad  os  erindre,  at  vor  hånd 
er  renset  ligesom  vor  ånd. 
Lad  os  nu  vende  os  til  det  59.  afsnit  i  Lære  og  Pagter,  vers 
9-14,  og  læse  og  overveje  dem  hver  søndag,  før  vi  nyder  nad- 
veren. 

Må  Herren  velsigne  os  og  hellige  alle  ting  til  det  gode,  beder 
jeg  ydmygt  i  Jesu  Kristi  navn.  Amen. 

Junius  M.  Sorensen, 
»  missionspræsident. 


95 


Fortsat  artikel: 

EN  ADVARSELS  RØST 

Af  Parley  P.  Pratt. 

Dette  er  en  begivenhed,  som  skal  finde  sted  efter  jødernes- 
tilbagekomst  til  Palæstina  og  efter  Jerusalems  genopbyggelse, 
medens  byerne  i  Judæa  er  ubefæstede  og  hverken  har  bomme 
eller  porte.  Men  når  de  er  lige  ved  at  tilintetgøre  jøderne  og 
ødelægge  deres  land,  se,  da  skal  Herrens  vrede  komme  op  i 
ham,  og  der  s'kal  ske  et  kraftigt  jordskælv,  så  havets  fislk,  him- 
melens fugle,  markens  vilde  dyr  og  alle  krybende  dyr  og  alle 
mennesker  på  jorden  skal  skælve  for  hans  nærværelse,  og  alle 
mure  skal  falde  til  jorden,  og  hver  mands  sværd  skal  vendes 
mod  hans  næste  i  denne  hær,  og  Herren  skal  lade  en  piskende 
regn  af  store  liaglsten,  ild  øg  svovl  regne  over  Gøg  og  hans 
hærskarer.  På  denne  måde  vil  han  åbenbare  sin  storhed  og  her- 
lighed for  mange  nationers  øjne,  og  de  skal  vide,  at  han  er 
Herren.  Således  skal  Gog  og  hele  ihans  hær,  hans  heste  og  ryt- 
tere falde  på  den  åbne  mark  på  Israels  bjerge;  og  jøderne  skal 
gå  ud  og  samle  krigsvåben,  såsom  spyd,  skjolde,  buer  og  pile, 
og  disse  våben  skal  tjene  Israels  byer  som  brændsel  i  syv  år, 
så  de  intet  træ  skal  hugge  i  skovene,  thi  de  skal  tænde  ild  med 
våbnene.  De  sikal  røve  fra  dem,  som  havde  plyndret  dem,  og 
de  skal  samle  guld,  sølv  og  klæder  i  stor  overflod.  På  denne 
tid  sikal  himmelens  fugle  og  markens  dyr  holde  en  stor  fest; 
ja,  de  skal  æde  det  fede,  til  de  bliver  mætte,  og  drikke  blod, 
indtil  de  bliver  drukne.  De  skal  æde  fyrsternes,  kongernes, 
stormændenes  og  soldaternes  kød.  Men  jøderne  vil  få  en  me- 
get vigtig  pligt  at  udføre,  som  vil  tage  ikke  mindre  end  syv 
måneder,  nemlig  at  begrave  deres  fjender.  De  skal  udvælge  et 
sted  på  den  østlige  side  ved  havet,  kaldet  De  rejsendes  Dal,  og 
der  skal  de  begrave  Gog  og  hans  hærskarer,  og  de  skal  kalde 
den  Hammon  Gogs  Dal.  Stanken  af  alle  disse  lig  vil  være  så 
stor,  at  den  rejsende  må  holde  sig  for  næsen,  og  således  skal 
de  rense  landet.  »Jeg  åbenbarer  min  herlighed  blandt  folkene, 
og  alle  folkene  sikal  skue  den  dom,  jeg  fuldbyrder,  og  min 
hånd,  som  jeg  lægger  på  dem.  Israels  hus  skal  kende,  at  jeg. 
Herren,  er  deres  Gud  fra  hin  dag  og  fremdeles;  og  folkene  skal 
kende,  at  Israels  hus  vandrede  i  landflygtighed  for  deres  mis- 
gerningers sikyld,  fordi  de  var  troløse  imod  mig,  så  jeg  skjulte 
mit  åsyn  for  dem  og  gav  dem  i  deres  fjenders  hånd,  hvorfor 
de  alle  faldt  for  sværdet.  Efter  deres  urenhed  og  deres  over- 
trædelser handlede  jeg  med  dem  og  skjulte  mit  åsyn  for  dem. 
Derfor,  så  siger  den  Herre  Herren:  Nu  vil  jeg  vende  Jakobs 
skæbne,  forbarme  mig  over  alt  Israels  hus  og  være  nidkær  for 

mit  hellige  navn;  og  de  skal  glemme  deres  skændsel  og  al  den 
troløshed,  de  viste  mig,  når  de  bor  trygt  i  deres  land,  uden  ai 
nogen  skræmmer,  når  jeg  ifører  dem  tilbage  fra  folkeslagene, 
samler  dem  Ira  deres  fjenders  lande  og  helliger  mig  på  dem 
for  mange  folks  øjne.  Og  de  skal  kende,  at  jeg  er  Herren  deres 
Gud,  når  jeg  efter  at  have  ført  dem  i  landflygtighed  blandt 
folkene  samler  dem  i  deres  land  uden  at  lade  nogen  af  dem 
blive  tilbage  derude,  og  ikke  mere  skjuler  mit  åsyn  for  dem, 
da  jeg  har  udgydt  min  ånd  over  Israels  hus,  lyder  det  fra  den 
Herre  Herren.«    (Ezek.  39:21-29). 

I  det  foregående  opdager  vi,  at  folkene  skal  få  at  vide,  at 
Israels  børn  har  været  landflygtige  for  deres  ugudeligheds 
skyld,  men  samles  igen  ved  Guds  hånd,  efter  at  have  udstået 
skammen  for  alle  deres  overtrædelser;  og  Israels  hus  skal  få 
at  vide,  at  det  var  Herren  deres  Gud,  som  bortførte  dem  i  land- 
flygtighed blandt  folkene,  og  at  det  var  ham,  som  samlede  og 
forsvarede  dem,  og  at  han  ikke  mere  vil  skjule  sit  ansigt  for 
dem,  men  udgyde  sin  ånd  over  dem. 

0,  du  blinde,  hårdnakkede  og  hårdhjertede  slægt,  med  Bibe- 
len udbredt  blandt  alle  folk!  Ville  hele  nationer  være  så  blin- 
de at  opfylde  denne  profeti  og  ikke  vide  det,  før  det  bringer 
fordærvelse  over  deres  egne  hoveder?  Hvorfor  denne  store 
blindhed?  Ak,  det  er  fordi  falske  lærere  fortæller  dem,  at  Bi- 
belen skal  forstås  åndeligt.  Andre  påstår,  at  disse  profetier  ik- 
ke kan  forstås,  før  de  bliver  opfyldt.  Dersom  dette  var  tilfæl- 
det, kunne  vi  aldrig  undfly  de  deri  forudsagte  straffedomme, 
men  måtte  vedblive  at  være  mørkets  børn,  indtil  de  uventet 
kom  over  os  og  udryddede  os  af  jorden.  Ville  det  da  være  no- 
gen trøst  at  skue  tilbage  og  se  dem  opfyldt?  Nej,  men  priset 
være  Herren,  som  ved  Daniels  mund  har  sagt  os,  at  mange  skal 
granske  i  bogen,  og  kundskaben  skal  blive  stor,  og  de  forstan- 
dige skal  forstå  det,  men  ingen  af  de  gudløse.  (Dan.  12:4,10). 
Og  tillad  mig  nu  at  spørge,  hvem  er  mere  gudløs  end  de  forsæt- 
lig blinde  vejledere,  som  fortæller,  at  vi  ikke  kan  forstå  skrif- 
ten? 

Zakarias  har  i  sit  14.  kapitel  fortalt  os  meget  om  det  store 
slag  og  de  nationers  nederlag,  som  kæmpede  mod  Jerusalem, 
og  han  har  i  bestemte  udtryk  sagt,  at  Herren  skal  komme  netop 
på  den  tid,  da  denne  hær  bliver  ødelagt;  ja,  netop  i  samme 
stund,  hvor  de  er  i  færd  med  at  indtage  Jerusalem,  og  det  alle- 
rede er  lykkedes  for  dem  at  bemægtige  sig  halvdelen  af  byen,  at 
plyndre  husene  og  skænde  kvinderne,  —  da  skal  deres  længe 
ventede  Messias  pludselig  åbenbare  sig  og  stå  på  Oliebjerget, 
som  ligger  lidt  øst  for  Jerusalem,  og  kæmpe  imod  disse  folk 
og  befri  jøderne.  Endvidere  siger  Zakarias  (14:4),  at  Oliebjer- 
get skal  revne  midt  over  fra  øst  til  vest,  idet  dets  ene  halvdel 
viger  mod  nord  og  den  anden  mod  syd,  hvorved  en  meget  stor 

(lal  i>l udselig  dannes,  til  hvilken  jøderne  vil  flygte  og  søge  be- 
skyttelse mod  deres  fremstyrtende  fjender,  ligesom  de  flyede 
for  jordskælvet  i  kong  Uzzija  af  Judas  dage,  medens  Herren 
kommer  og  alle  de  hellige  med  ham.  Da  skal  jøderne  se  den 
længed  c  ventede  Messias  komme  i  sin  magt  til  deres  frelse, 
således  som  de  altid  har  forstillet  sig  ham.  Han  vil  ødelægge 
deres  fjender,  og  frelse  dem  netop  når  de  befinder  sig  i  den 
yderste  nød,  og  når  de  er  lige  ved  at  blive  opslugt  af  fjenden. 
Men  hvor  stor  vil  ikke  deres  forbavselse  blive,  når  de  falder 
ned  for  deres  befriers  fødder  og  erikender  ham  som  deres  Mes- 
sias! De  opdager  nemlig  vunderne,  der  en  gang  blev  slået  i 
hans  hænder  og  fødder,  og  såret  i  hans  side,  og  ved  at  adspør- 
ge ham,  genkender  de  Jesus  af  Nazareth,  jødernes  konge,  den 
mand,  som  de  så  længe  havde  forkastet.  Betegnende  sagde  pro- 
feten, at  de  skal  sørge  og  iklage,  hver  slægt  for  sig  og  deres 
kvinder  for  sig  (12:12).  Men  himmelen  være  takket,  deres  sorg 
skal  få  ende,  thi  han  vil  tilgive  dein  deres  overtrædelser  og 
rense  dem  fra  al  urenhed.  Jerusalem  skal  være  en  hellig  by 
fra  den  tid  af,  og  hele  landet  skal  blive  forandret  til  en  slette 
fra  Geba  til  Rimimon,  og  skal  blive  ophøjet  og  befolket  på  sit 
sted,  og  menneslker  skal  bo  der,  og  der  skal  ikke  imere  komme 
fordærvelse  fra  Jerusalem;  »Og  Herren  skal  være  konge  over 
hele  jorden.  På  hin  dag  skal  Herren  være  een  og  hans  navn 
eet.«    (14:9). 

Johannes  giver  os  i  sit  11.  kapitel  af  Åbenbaringen  en  unere 
udførlig  beskrivelse  af  denne  store  begivenhed.  Han  siger,  at 
efter  at  staden  og  templet  igen  er  opbygget  af  jøderne,  skal 
hedningerne  nedtræde  den  i  to  og  fyrretyve  måneder,  og  i 
den  tid  skal  to  profeter  uophørligt  profetere  og  udføre  kraftige 
mirakler,  og  det  ser  ud  til,  at  hedningernes  hære  skal  blive 
forhindret  i  fuldstændig  at  ødelægge  og  forstyrre  staden,  så 
længe  disse  to  profeter  vedbliver  at  være  blandt  jøderne.  Men 
efter  at  have  anstrengt  sig  i  tre  og  et  halvt  år,  vil  de  til  sidst 
få  magt  til  at  slå  disse  to  Herrens  tjenere  ihjel,  og  derefter  skal 
de  oversvømme  meget  af  landet;  de  skal  sende  hverandre  ga- 
ver, fordi  disse  profeter  er  døde,  og  vil  ikike  tillade,  at  deres 
lig  lægges  i  graven,  men  vil  lade  dem  ligge  på  Jerusalems  ga- 
der i  tre  og  en  halv  dag,  medens  hedningernes  hære,  der  be- 
står af  .mange  nationer,  tungemål  og  folk,  og  som  strejfer  om 
som  røvere  gennem  jødernes  s'tad,  skal  se  disse  lig  ligge  på 
gaderne.  Men  efter  tre  og  en  halv  dags  forlob  skal  livsånde 
fra  Gud  pludselig  komme  i  dem,  og  de  skal  rejse  sig  og  stå 
på  deres  fødder,  og  stor  frygt  skal  komme  over  dem,  der  ser 
det.  Da  skal  der  høres  en  røst  fra  himmelen,  der  siger:  »Kom 
herop!«,  og  de  skal  stige  op  til  himmelen  i  skyen,  medens  fle- 
res fjender  ser  efter  dem.  Derefter  kommer  jordskælvet,  som 
profeten    Ezekiel   har    forudsagt    og    Oliebjergets    kløvelse,    som 

profeten  Zakarias  omtaler.  Johannes  siger:  »Og  i  samme  stund 
kom  der  et  stort  jordskælv,  og  en  tiendedel  alf  staden  styrtede 
sammen,  og  syv  tusinder  personer  blev  dræbt  ved  jordskæl- 
vet« (Åhenb.  11:13).  Derpå  følger  lyden  af  en  stærk  røst,  som 
siger:  »Verdensherredømmet  er  nu  blevet  vor  Herres  og  hans 
salvedes,  og  han  skal  være  konge  i  evighedernes  evigheder.« 

Efter  at  have  sluttet  beskrivelsen  af  disse  store  begivenhe- 
der, der  er  omtalt  af  profeterne,  vil  jeg  kun  bemærke  ,at  det 
aldeles  ikke  er  vanskeligt  at  forstå  disse  profetier,  da  de  er 
fuldkommen  tydelige  og  skal  gå  bogstaveligt  i  opfyldelse. 

Det  må  være  nok  at  sige,  at  jøderne  skal  samles  hjem  og 
genopbygge  Jerusalem:  Nationerne  samler  sig  imod  dem  til 
kamp;  deres  hære  omringer  staden  og  får  mere  eller  mindre 
magt  over  dem  i  et  tidsrum  af  tre  og  e't  halvt  år;  et  par  jødis'ke 
profeter  hindrer  ved  kraftige  mirakler  fjenderne  i  fuldstændig 
at  overvinde  jøderne,  indtil  de  til  sidst  selv  bliver  slået  ihjel, 
hvorefter  staden  for  en  stor  del  befinder  sig  i  fjendens  vold  i 
tre  og  en  halv  dag;  de  to  profeter  oprejses  fra  de  døde  og  sti- 
ger op  til  himmelen;  Messias  kommer,  ryster  jorden,  ødelæg- 
ger hedningernes  hærskarer,  frelser  jøderne,  renser  Jerusalem, 
udrydder  al  ugudelighed  af  jorden,  oprejser  de  hellige  fra  de 
døde,  bringer  dem  med  sig  og  begynder  sin  tusindårige  freds- 
regering,  i  hvilken  tid  hans  ånd  vil  være  udgydt  over  alt  kød; 
mennesker  og  dyr,  fugle  og  slanger  vil  være  fuldkommen 
uskyldige,  og  Guds  fred,  kundskab  og  herlighed  skal  dække 
jorden,  ligesom  vandet  skjuler  havets  bund;  og  riget  og  riger- 
nes storhed,  som  er  under  al  himmelen,  skal  gives  til  den  Al- 
lerhøjestes  hellige. 

1  disse  tusind  år  vil  Satan  være  bundet  og  ikke  have  magt 
til  at  friste  menneskenes  børn  (Åbenb.  20),  og  jorden  selv  vil 
blive  befriet  for  den  forbandelse,  som  kom  over  den  på  grund 
af  syndefaldet.  De  ujævne  steder  sikal  blive  lige,  de  golde  ør- 
kener frugtbare,  bjergene  vil  synke  og  dalene  hæve  sig,  torne 
og  tidsler  vil  ikke  findes  mere,  men  al  jorden  skal  frembære 
sin  grøde  i  styrke  og  overflødighed  til  Guds  hellige.  Men  efter 
at  de  tusinde  år  er  til  ende,  skal  Satan  blive  løst,  og  han  skal 
gå  ud  og  forføre  folkene,  som  bor  ved  jordens  fire  hjørner, 
og  samle  dem  til  krig  mod  de  helliges  lejr.  Da  skal  den  store 
og  sidste  kamp  om  overherredømmet  på  jorden  finde  sted 
mellem  Gud  og  Satan.  Satan  og  hans  hær  skal  blive  overvun- 
det, og  efter  disse  store  tildragelser  (kommer  verdens  ende,  de 
ugudeliges  opstandelse  og  den  sidste  dom.  Der  Skal  blive  en 
ny  jord  og  ny  himmel,  thi  den  første  himmel  og  den  første 
jord  var  forsvundet,  det  vil  sige,  de  vil  blive  forandret  fra  ti- 
melige til  evige  og  gøres  skikkede  til  opholdssted  for  udødelige 
væsener.  Da  kommer  Jerusalem  ned  fra  himmelen  til  jorden. 
»Se,«  sagde  han,  »jeg  gør  alting  nyt.«  Denne  nye  stad  på  den 

nye  jord,  med  den  Herre  Gud  og  Lammet  boende  midt  i,  synes 
at  være  menneskenes  evige  opholdssted,  så  vi,  efter  al  vor 
længsel  efter  et  sted  »udenfor  tid  og  rum«,  som  digteren  siger, 
til  sidst  vil  få  vore  øjne  opladt  for  det  faktum,  at  mennesket 
er  bestemt  til  evigt  at  bebo  den  selv  samme  planet,  hvor  han 
først  blev  skabt,  og  som  skal  blive  genløst,  helliggjort,  fornyet, 
renset  og  iberedt  til  en  evig  arv  for  udødelighed  og  evigt  liv, 
med  den  hellige  stad  til  hovedstad,  hvor  Guds  trone  skal  hæve 
sig  i  dens  midte  som  regeringens  sæde.  Den  skal  vandes  af  en 
flod,  der  er  klar  som  krystal  og  kaldes  Livsens  Vand,  og  som 
udspringer  fra  Jehovas  trone,  og  på  begge  sider  er  prydet  med 
træer  af  uforgængelig  skønhed.  »Salige  er  de,  som  gør  hans 
befalinger,  på  det  de  må  få  adgang  til  livsens  træ  og  indgå 
gennem  stadens  porte.«  Vi  kan  nu  også  forstå  meningen  af 
Kristi  ord:  »Salige  er  de  sagtmodige,  thi  de  skal  arve  jorden« 
(Matt.  5:5),  såvel  som  den  sang,  Johannes  hørte  i  himmelen, 
og  som  sluttede  således:  »Vi  skal  regere  over  jorden«.  Læser, 
bliv  ikke  forskrækket;  antag,  at  du  vil  blive  henrykket  til  him- 
melen blandt  de  genløste  af  alle  folkeslag,  slægter,  stammer, 
tungemål  og  folk  og  forenes  med  dem  i  sang,  så  vil  du  til  din 
forbavselse  erfare,  at  hele  himmelen  er  fuld  af  fryd  og  glæde, 
medens  'de  slår  udødelighedens  harper  i  salig  forventning  om 
den  dag,  da  de  skal  regere  over  jorden  —  en  planet,  som  nu 
befinder  sig  under  Satans  herredømme  og  er  en  bolig  for  sorg 
og  elendighed,  hvorfra  din  glade  ånd  havde  taget  flugten,  og, 
som  du  formodede,  havde  sagt  et  evigt  farvel.  Du  kan  måske 
blive  bestyrtet  et  øjeblik  og  spørge  dig  selv:  Hvorfor  har  jeg 
aldrig  hørt  dette  emne  blive  behandlet  i  de  forskellige  kirke- 
samfund på  jorden?  Ja,  min  ven,  svaret  vil  blive:  Fordi  du  le- 
vede på  en  tid,  da  folk  ikke  forstod  skriften. 

Abraham  kunne  fortælle  dig,  at  du  skulle  have  læst  Guds 
forjættelser  til  ham  i  1.  Moseb.  18:8,  hvor  Gud  ikke  alene  lo- 
ver, at  hans  sæd  skal  få  Kanaans  land  til  evig  eje,  men  at  også 
han  selv  skal  arve  det.  Du  skulle  også  have  læst  Stefanus's  vid- 
nesbyrd (Ap.  Gern.  7:5),  der  ville  have  oplyst  dig  om,  at 
Abraham  aldrig  arvede  de  forjættede  velsignelser,  men  der- 
imod ventede  at  opstå  fra  de  døde  og  blive  bragt  til  Kanaans 
land. 

Ja,  siger  Ezekiel,  dersom  du  havde  læst  det  37.  kapitel  af 
mine  profetier,  så  ville  du  have  fundet  en  udtrykkelig  forjæt- 
telse om,  at  Gud  ville  åbne  gravene  for  alle  dem  af  Israels  hus, 
som  var  døde,  og  samle  deres  tørre  ben  sammen,  hver  til  sit 
sted,  beklæde  dem  med  sener,  kød,  hud  og  hår,  og  indblæse 
sin  ånd  i  dem,  og  de  skal  leve,  og  derefter  skal  de,  i  stedet  for 
at  optages  til  himmelen,  blive  ført  ind  i  Kanaans  land,  som 
Herren  gav  dem,  og  de  skal  eje  det  for  evigt.  Men  du  kan,  end- 
nu fuld  af  forbavselse,  henvende  dig  til  Job,  og  når  han  fandt 

en,  der  ikke  var  kendt  med  et  så  enkelt  og  letfatteligt  emne, 
ville  han  blive  højst  forundret  og  udbryde:  Har  du  aldrig  læst 
mit  19.  kapitel  fra  23.  til  27.  vers,  hvor  jeg  siger:  »Ak,  gid  mine 
ord  blev  skrevet  op,  blev  tegnet  op  i  en  bog,  med  griffel  af 
jern,  med  hly  indristet  i  klippen  for  evigt!  Men  jeg  ved,  at  min 
Løser  lever,  over  støvet  vil  en  forsvarer  stå  frem.  Når  min 
sønderslidte  hud  er  borte,  skal  jeg  ud  fra  mit  kød  skue  Gud, 
hvem  jeg  skal  se  på  min  side;  ham  skal  mine  øjne  se,  ingen 
fremmed!  Mine  nyrer  forgår  i  mit  indre!«  Selv  David,  Israels 
liflige  sanger,  vil  erindre  dig  om  sin  37.  salme,  hvori  han  gen- 
tagne gange  siger,  at  de  sagtmodige  skal  arve  jorden  for  evigt, 
efter  at  de  ugudelige  er  udryddede.  Og  til  sidst,  som  for  at 
afgøre  denne  sag  en  gang  for  alle,  vil  Frelserens  ord  i  hans 
herlige  bjergprædiken  lyde  med  velbehag  i  dine  øren,  idet  han 
udtrykkeligt  siger:  »Salige  er  de  sagtmodige,  thi  de  skal  arve 
jorden.«  Til  alt  dette  vil  du  måske  svare:  »Jeg  har  ganske  vist 
læst  disse  skriftsteder,  men  det  er  altid  blevet  lært  mig,  at  de 
ikke  skal  forstås  således,  og  derfor  har  jeg  aldrig  forstået  dem 
før  nu.  Lad  mig  nu  gå  ud  og  fortælle  folk,  hvor  forunderligt 
mine  øjne  er  blevet  opladt,  siden  jeg  ankom  til  himmelen,  blot 
ved  at  have  hørt  een  kort  sang.  Det  er  sandt,  at  jeg  har  hørt 
Himmeriges  Rige  meget  omtalt,  medens  jeg  var  på  jorden,  men 
jeg  tænkte  aldrig  på,  at  de  himmelske  væsener  følte  så  stor 
glæde  ved  tanken  om,  at  de  skulle  vende  tilbage  til  jorden.« 
Men  Frelseren  siger:  »De  har  Moses  og  profeterne,  dem  kan  de 

høre   hører  de  ikke  Moses  og  profeterne,  så  vil  de  heller 

ikke  lade  sig  overbevise,  selv  om  en  opstod  fra  de  døde.«  (Lu- 
kas 16:29-31). 

Vi  vil  nu  vende  tilbage  til  emnet  om  Mesias's  komme  og 
indførelsen  af  den  gyldne  tidsperiode,  der  kaldes  »Milleniet« 
eller  den  tusindårige  hvile.  Vi  har  fra  profetiernes  mark,  som 
vi  nu  har  gennemvandret,  samlet  følgende:  For  det  første,  at 
denne  herlige  tid  vil  blive  åbnet  med  Kristi  personlige  komme 
og  alle  de  helliges  opstandelse.  For  det  andet,  at  alle  de  ugude- 
lige skal  udryddes  af  jorden  ved  Guds  store  straffedomme  og 
ved  ild  på  dagen  for  hans  komme,  så  jorden  ved  ildens  magt 
bliver  befriet  fra  alle  sine  ugudelige  beboere,  ligesom  de  i  for- 
dums tid  blev  udryddet  ved  vand;  og  at  denne  opbrænding  vil 
ramme  såvel  præsterne  som  folket  —  alle,  undtagen  nogle  få, 
skal  fortæres.  Denne  opbrænding  tager  mere  sigte  på  den  fald- 
ne kirke  end  på  de  hedenske  folkeslag  eller  jøderne,  på  hvis 
omvendelse  der  nu  så  ivrigt  arbejdes.  Ve  eder,  I  kristne,  som 
kalder  jer  selv  for  Herrens  folk,  men  som  har  tilintetgjort  Guds 
lov  ved  jeres  traditioner  og  vedtægter,  thi  I  råber  forgæves 
»Herre!  Herre!«  når  I  ikke  holder  Guds  befalinger.  I  dyrker 
ham  forgæves,  idet  I  lærer  sådanne  lærdomme,  som  kun  er 
menneskebud.   Se,   hævnens   sværd  hænger   over  jer,   og  hvis   I 

ikke  omvender  jer,  vil  del  snart  falde  på  jer;  og  det  vil  være 
tåleligere  for  j øderne  og  hedningerne  på  den  dag,  end  for  jer. 
I  smigrer  jer  med,  at  den  herlige  tidsperiode,  som  profeterne 
omtaler,  vil  blive  indført  ved  jeres  nye  opfindelser  og  kostbare 
planer,  som  går  ud  på  at  omvende  jøderne  og  hedningerne  til 
de  forskellige  sekters  principper,  som  nu  findes  blandt  jer; 
og  når  dette  er  sket,  venter  I  at  se  et  millenium  efter  jeres  eget 
hovede.  Men  jøderne  og  hedningerne  vil  aldrig  blive  omvendt 
som  et  folk,  ved  nogen  anden  plan  end  den,  so>m  er  lagt  for  Is- 
raels store  genrejsning,  og  som  er  omtalt  i  Bibelen.  Men  det 
er  netop  jer,  so.m  under  en  brudt  pagt  modnes  til  ilden  så 
stærkt  som  muligt.  Men  regn.  mig  ikke  som  jeres  fjende,  fordi 
jeg  siger  jer  sandheden;  tihi  Gud  ved,  at  jeg  elsker  jeres  sjæle 
for  højt  til  at  holde  nogen  sandbed  tilbage  fra  jer,  hvor  hård 
den  end  kan  synes.  At  blive  såret  af  en  ven  er  bedre  end  at 
blive  kysset  aif  en  fjende.  Ofte  opstår  der  det  spørgsmål  angå- 
ende tidernes  tegn:  »Hvornår  skal  dette  ske,  og  hvilke  tegn 
skal  der  være  på  disse  tings  opfyldelse?«  Man  har  ofte  spurgt 
mig,  om  de  er  nær  forhånden.  Jeg  vil  derfor  fortælle  jer  al- 
ting, hvoraf  I  selv  ikan  slutte  jer  til,  hvornår  dette  vil  sike,  så 
I  ikke  behøver  at  være  afhængige  af  andres  kundskab. 

Se  engang  på  æbletræet  og  alle  de  andre  træer;  når  de  be- 
gynder at  skyde,  ved  I,  at  sommeren  nærmer  sig.  Således  også 
med  disse  tegn.  Når  I  hører  om  store  jordskælv,  dyrtid,  pest 
og  plager  af  enliver  slags,  når  havet  går  over  sine  bredder,  og 
alle  ting  kommer  i  heftig  bevægelse;  når  nationerne  sønderri- 
ves af  strid  og  forvirring;  når  menneskene  pines  af  frygt  for 
de  ting,  der  s:kal  komme  over  jorden;  når  I  ser  tegn  i  himme- 
len oventil  og  på  jorden  nedentil,  blod,  ild  og  røgdamp;  når 
solen  forvandles  til  mørike  og  månen  til  blod,  og  himmelens 
kræfter  røres;  når  I  ser,  at  jøderne  samles  hjem  til  Jerusalem 
og  nationernes  hære  samles  imod  dem  til  kamp  —  da  kan  I 
med  fuldkommen  sikkerhed  vide,  at  Frelserens  komme  er  nær 
for  døren.  »Sandelig  siger  jeg  eder:  denne  slægt  skal  ikke  for- 
gå, før  alt  dette  er  sket.«  (Matt.  24:34).  Himmel  og  jord  skal 
forgå,  men  ikke  et  ord  af  alt  det,  som  Herren  har  talt  ved  sine 
hellige  profeters  og  apostles  mund.  Enhver,  som  sammenligner 
profetens  ord  med,  hvad  Jesus  Kristus  har  sagt  om  dette  emne, 
vil  blive  overbevist  om,  at  alle  de  tildragelser,  som  jeg  har 
nævnt,  er  tydelig  angivet  som  tegn  på  han>s  komme.  Men  skønt 
alt  dette  er  forkyndt  forud,  vil  hans  komme  alligevel  fuldstæn- 
dig overraske  verden  ligesom   syndfloden   i   Noas   dage. 

(Fortsættes). 

Referater  fra  grenskonferencerne. 

Randers,  31.  januar  og  1.  februar. 

Grenskonferencen  indledtes  lørdag  aften  med  en  festaften,  hvor 
der  blev  fremvist  lysbilleder  af  Kirkens  templer,  og  holdt  taler  af  di- 
strikts-præsident Kay  L.  Jensen  og  2.  rådgiver  i  missionspræsident- 
skabet,  præsident  William  M.  Hansen,  samt  til  slut  af  gremsforstande- 
ren,  ældste  Vernon  Hansen.  Tilstede  35. 

Søndag  kl.  8,30  fortsattes  konferencen  med  præstedømsmøde,  hvor 
der  blev  holdt  taler  om  præstedømmets  nødvendighed,  om  pligten  til 
at  holde  præstedømmet  i  ære,  og  om  kredslærerarbejdet. 

Kl.  10  afholdtes  søndagsskole,  hvor  børnene  i  taler  og  sange  tolke- 
de evangeliet. 

Konferencens  sidste  møde  afholdtes  søndag  aften.  Efter  at  koret 
havde  sunget  »Elsker  hverandre«  blev  missionens  og  grenens  autori- 
teter opretholdt,  hvorefter  grensforstander,  ældste  Vernon  Hansen, 
talte  om  de  forskellige  organisationers  betydning.  Derefter  talte  di- 
striktspræsident  Kay  L.  Jensen,  og  efter  en  sang  af  koret  talte  præ- 
sident William  M.  Hansen  om  mange  personlige  oplevelser  og  sit 
stærke  vidnesbyrd,  en  dejlig  tale,  der  kunne  styrke  os  i  troen  på 
Guds  store  almagt.  Grensforstanderen  sluttede  mødet  med  nogle  op- 
byggende ord,  og  vi  kan  med  sandhed  sige,  at  vi  rigtig  nød  Guds 
ånds  tilstedeværelse  under  hele  konferencen.  Tilstede  ved  det  sidste 
møde  36.  A  N. 

København,  1.  februar. 

Konferencens  første  møde  var  et  velfærdsmøde  søndag  morgen 
under  ledelse  af  1.  rådgiver  i  grensforstanderskabet,  broder  Bent 
Jensen.  Præsidentinden  for  Kvindelig  hjælpeforening  i  København, 
søster  Østberg,  talte  om  velfærdsartbejdet  i  Kvindelig  hjælpefore- 
ning, broder  Bent  Jensen  om  præstedømsarbejdet  og  ældste  Ernest 
Anton  Jensen  om  velfærdsplanen  i  Amerika,  hvorefter  distriktspræ- 
sidenten,  ældste  Howard  E.  Otteson,  forelagde  velfærdsopgaverne 
for  1953.  Tilstede  63. 

Søndag  formiddag  afholdtes  søndagsskole,  hvor  de  forskellige 
klasser  i  ord  og  toner  gav  prøver  på,  hvad  de  har  lært  i  søndags- 
skolen. Derefter  blev  tiden  overgivet  til  missionspræsident  Junius 
M.  Sorensen,  der  kaldte  flere  missionærer  og  søskende  op  til  korte 
taler. 

Kl.  17,30  afholdtes  grensfunktionærmøde,  hvor  alle  organisatio- 
nerne aflagde  rapport  om  arbejdet  i  det  forløbne  år.  Derefter  var 
der  korte  taler  over  følgende  emner:  »Ansvaret  ved  at  åbne  og  slutte 
med  bøn«,  »Ansvaret  ved  at  stå  på  en  talerstol«,  »Ansvaret  ved  at 
være  lærer«  samt  »Inspiration«.  Til  slut  var  der  en  demonstration  af 
undervisning  ved  hjælp  af  billedmateriale.  Tilstede  70. 

Konferencens  sidste  møde  var  søndag  aften.  Det  hidtidige  grens- 
forstanderskab,   forstander  broder   Harry   Petersen,    1.   rådgiver   bro- 

der  Bent  Jensen,  2.  rådgiver  broder  Einar  Corelli  og  sekretær  bro- 
der Flemming  Eliasen,  blev  afløst  og  i  stedet  blev  indsat  som  grens- 
forstander  ældste  Ernest  Anton  Jensen  med  broder  Einar  Corelli 
som  1.  rådgiver,  broder  Paul  Jakobsen  som  2.  rådgiver  og  broder 
Peer  Konnerup-Kristensen  som  sekretær.  Efter  at  Kirkens,  missio- 
nens og  grenens  autoriteter  var  opretholdt,  hørte  vi  nogle  få  ord 
fra  medlemmerne  af  det  nye  grensiforstanderskab,  hvorefter  broder 
Bent  Jensen  talte  om  »Kristi  opstandelse«,  distriktspræsident,  ældste 
Howard  E.  Otteson,  om  »Menneskets  opstandelse«  og  til  slut  mis- 
sionspræsident  Junius  M.  Sørensen  om  »Opstandelsen  på  dommens 
dag«.  Imellem  talerne  var  der  solosang  og  sang  af  koret.  Tilstede  157. 

M.  K. 

Skive,  7.  og  8.  februar. 

Konferencen  indledtes  lørdag  aften  med  en  lille  festlig  sammen- 
komst af  søskende  og  venner  fra  Viborg  og  Skive.  Der  var  27  tilstede, 
og  aftenen  fik  et  vellykket  forløb  med  underholdning  af  missionærer, 
søskende  og  venner.  Der  blev  sunget,  opført  siketches  og  vist  nogle 
dejlige  farvelysbilleder,  optaget  af  missionærerne  under  deres  op- 
hold i  Danmark.  Vi  hørte  jysk  oplæsning,  og  missionærerne  gav  små 
morsomme  opvisninger.  Imellem  opvisningerne  blev  'der  leget  for- 
skellige lege,  og  inden  vi  sluttede  af,  blev  der  serveret  forskellige 
forfriskninger. 

Søndagens  imøder  begyndte  kl.  10  med  søndagsskolen,  hvor  vi 
hørte  børnene  synge,  og  tale  af  ældste  Ted  J.  Mortensen  og  medlem- 
mer af  Kirken.  Vi  havde  den  glæde  også  at  høre  taler  af  distrikts- 
præsident,  ældste  Frank  E.  Lund  og  missionspræsident  Junius  M. 
Sørensen.  Under  talerne  hlev  der  båret  vidnesbyrd.  Tilstede  27  sø- 
skende og  venner. 

Kl.  19,30  indledtes  aftengudstjenesiten  med  taler  af  ældste  LaMoine 
Anhder,  ældste  Don  Lee  Decker,  distriktspræsident,  ældste  Frank  E. 
Lund,  og  aftenens  sidste  taler  var  .missionspræsidewt  Junius  M.  So- 
rensen.  Imellem  talerne  var  der  en  duet  ved  to  venner  af  Kirken, 
»Dejlig  er  jorden«,  og  solosang  ved  ældste  Paul  C.  Jensen,  »En  stak- 
kels sorgbetynget  mand«.  Tilstede  21  søskende  og  venner,  der  alle 
var  enige  om,  at  det  havde  været  en  god  konference,  og  alle  nød  den 
velsignelse  at  føle  Guds  ånd  tilstede.  B.  M. 

Herning,  7,  og  8.  februar. 

Konferencen  begyndte  lørdag  aften  med  en  fest,  arrangeret  af  G. 
U.  F.,  der  varede  fra  kl.  19  til  kl.  21,30.  Der  deltog  19  søskende  og 
venner,  og  der  var  sketch  og  servering  af  forfriskninger. 

Søndag  morgen  afholdtes  præStedømsmøde  kl.  8,30.  De  9  tilstede- 
værende bar  alle  deres  vidnesbyrd. 

Søndagsskolen  blev  holdt  under  mottoet  »Ær  din  fader  og  din  mo- 
der«, og  børnene  fremførte  et  program,  der  glædede  alle  de  tilstede- 
værende. Ældste  John  Boyd  Nielsen   fra  søndagsskolens  hovedbesty- 

relse  talte,  og  der  blev  også  kaldt  på  flere  søskende  til  at  tale.  Til- 
stede 35. 

Aftenmødet  begyndte  kl.  19,  og  der  var  taler  af  vor  nye  grensfor- 
stander,  ældste  Harold  M.  Petersen,  ældste  John  Boyd  Nielsen,  di- 
striktspræsidenit,  ældste  Kay  L.  Jensen  og  til  slut  af  2.  rådgiver  i 
missionspræsidentskabet,  præsident  William  M.  Hansen.  Det  var  et 
inspirerende  møde,  som  søskende  og  venner  vil  glæde  sig  over  i 
lang  tid.  E.  D. 

Løgstør,  14.  og  15.  februar. 

Konferencen  indledtes  lørdag  aften  med  festligt  samvær,  der  var 
forskellig  underholdning  afholdtes  auktion  og  basar  samt  ringspil, 
derholdningen  blev  der  serveret  kakao,  og  de  24  tilstedeværende 
havde  en  god  aften. 

Søndagens  møder  begyndte  kl.  10  med  søndagsskolen,  hvor  der 
blev  talt  og  sunget  af  søskende  og  missionærer.  Vi  havde  begge  dage 
den  glæde  at  have  2.  rådgiver  i  missionspræsidentskabet,  præsident 
William  M.  Hansen,  tilstede. 

Kl.  19  afholdtes  konferencens  sidste  møde,  hvor  vi  hørte  tre  dej- 
lige og  meget  opbyggende  taler  af  ældste  Th.  Patten,  diisitriktspræsi- 
dent,  ældste  Frank  E.  Lund  og  præsident  William  M.  Hansen.  Imel- 
lem talerne  var  der  en  kvartet  af  missionærer  og  klaversolo  ved  sø- 
siter  Fischer,  Hobro. 

Tilstede  var  25  søskende  og  venner,  som  alle  var  enige  om  at  have 
haft  en  god  tid  sammen,  og  alle  følte  sikkert,  at  Guds  ånd  havde  væ- 
ret med  os  gennem  konferencen.  E.  A. 

Esbjerg,  14.  og  15.  februar. 

Konferencen  indledtes  lørdag  aften  med  en  vellykket  fest.  Efter 
forskellig  underholdning  afholdtes  auktion  og  basar  samt  ringspil, 
pilekast,  fiskedam  o.  s.  v.  med  mange  fine  præmier,  for  størstedelen 
skænket  af  missionærer  gennem  pakker  hjemmefra.  Også  de  ting, 
der  blev  solgt  ved  auktion  og  basar,  var  skænket  af  missionærer  og 
søskende.  Til  sidst  serveredes  forfriskninger.  Tilstede  ca.  90. 

Søndag  morgen  indledtes  med  et  fællesmøde  for  præstedømmet 
og  Kvindelig  hjælpeforening.  Der  blev  afgivet  rapport  om  arbejdet 
i  de  to  organisationer,  og  deres  opgaver  for  det  kommende  år 
blev  tildelt.  Derefter  blev  tiden  overgivet  til  missionspræsident  Ju- 
nius  M.  Sorensen  for  forskellige  bemærkninger,  og  til  sidst  var  der 
vidnesbyrdmøde.  Tilstede  28. 

Kl.  10  afholdtes  søndagsskole  under  ledelse  af  forstanderen,  æld- 
ste Victor  Fonnesbeck.  Der  fremførtes  et  smukt  program  af  såvel 
børnene  som  junior-  og  senior-klassen,  hvor  evangeliet  blev  forkyndt 
i  både  taler  og  sang.  Missionspræsidenten  fik  derefter  tiden  over- 
givet og  kaldte  på  nogle  af  missionærerne  til  at  tale.  Tilstede  61. 

Kl.  14  afholdtes  et  dåbsimøde,  hvor  broder  Niels  Christiansen  blev 
døbt. 

Kl.  14,30  afholdtes  grens-  og  funktionærmøde.  De  forskellige  orga- 
nisationer afgav  rapport  oim  deres  arbejde,  og  tre  brødre  blev  for- 
fremmet i  præstedømmet.  Derefter  talte  misslonspræsident  Junius  M. 
Sorensen  om  ansvaret,  der  er  pålagt  de  forskellige  organisationer. 
Tilstede  29. 

Kl.  19  sluttedes  konferencen  med  en  gudstjeneste,  hvor  vi  hørte 
inspirerende  og  opbyggende  tale  over  ikonferencens  emne:  »Herren 
er  min  hyrde,  mig  sikal  intet  fattes«  af  grensforstanderen,  broder 
Johs.  A.  Sørensen,  distriktspræsidenten,  ældste  K.  Boyd  Baugh,  og 
missionspræsident  Junius  M.  Sorensen.  Imellem  talerne  sang  koret 
nogle  af  vore  smukke  sange.  Tilstede  62. 

Det  havde  været  en  dejlig  dag,  hvor  vi  havde  hørt  mange  opbyg- 
gende og  inspirerende  ord,  der  styrkede  os  til  at  fortsætte  arbejdet 
for  Guds  sag.  E.  T.  H. 

Horsens,  28.  februar  og  1.  marts. 

Lørdag  aften  afholdtes  en  underholdningsaften.  Koret  sang  »De 
nære  ting«,  søster  Mildred  Storgaard  læste  en  historie,  ældste  Ben 
Hansen  sang  en  zigøjnersang,  akkompagneret  af  frk.  Sonja  Smith, 
og  broder  Ejnar  Due  Jensen  viste  farvelysbilleder  fra  forskellige  ste- 
der i  Europa  og  Nordafrika.  Til  sidst  serveredes  forfriskninger.  Til- 
stede 30. 

Søndag  morgen  afholdtes  præstedømsmøde,  hvor  der  blev  holdt 
flere  korte  taler.  En  særlig  glæde  var  det  at  høre  fra  to  af  Kirkens 
gode  venner,  hr.  Jørgen  Leed  og  hr.  Kristian  Pedersen. 

Kl.  10  var  der  søndagsskole  med  49  tilstede.  Først  fremførtes  et 
fint  program  af  børneiklassen  og  mellemklassen,  derefter  var  der  nog- 
le korte,  gode  taler  af  seniorklassen,  hvorefter  tiden  blev  overgivet 
til  distriktspræsidenten,  ældste  Kay  L.  Jensen,  som  kaldte  nogle  til 
at  tale  uforberedt. 

Kl.  14,30  afholdtes  et  grens-  og  velfærdsmøde.  Først  blev  der  afgi- 
vet rapport  fra  de  forskellige  organisationer  om  arbejdet  i  det  for- 
løbne år,  og  efter  en  duet  ved  to  søstre  holdtes  to  interessante  taler 
om  velfærdsarbejdet  af  grensforstanderen,  ældste  Ben  S.  Hansen,  og 
ældste  Jerry  Jorgensen. 

Ved  mødet  kl.  19  opretholdtes  Kirkens,  missionens  og  grenens  au- 
toriteter, og  efter  en  sang  af  koret  talte  grensforstanderen,  ældste 
Ben  S.  Hansen  ud  fra  aftenens  emne,  Johs.  7:17  »Dersom  nogen  vil 
gøre  Hans  vilje,  skal  han  erkende,  om  læren  er  fra  Gud  eller  jeg  ta- 
ler af  mig  selv.«  Distriktspræsident,  ældste  Kay  L.  Jensen  omtalte 
bl.  a.  mirakler  og  helbredelse  af  syge  ved  præstedømmets  magt  i  vore 
dage.  Efter  en  isang-trio,  »Han  lever,  vor  Forløser  stor«,  talte  2.  råd- 
giver i  missionspræsidentskabet,  præsident  William  M.  Hansen,  i  in- 
spirerende ord  om  det  store  vidnesbyrd,  som  hans  livs  oplevelser  i 
Kirkens  tjeneste  har  bragt  ham.  Koret  sang  til  slut  »Lær  mig  at  be- 
de«, og  en  dejlig  og  opbyggende  gremskonference  var  afsluttet.  22 
tilstede.  E.  D.  7. 

tKredsfærernes  budskab. 

Een  Gud  og  hans  hjælp. 

Religion  kan  defineres  som  menneskets  forhold  til  tilværelsens 
styrende  magt.  —  At  der  er  en  sådan  magt,  kan  næppe  gøres  til  gen- 
stand for  fornuftig  diskussion.  Alle  folk,  selv  de  mest  ukultiverede 
naturfolk,  har  en  eller  anden  tro  på  en  sådan  styrende  magt,  —  en 
Gud. 

Den  menneskelige  fornuft  ansporer  os  også  kraftigt  til  en  sådan 
tro,  når  vi  betragter  skaberværket  og  al  den  visdom,  som  vi  fra  tid 
til  anden  finder  gennem  de  videnskabelige  'forskninger. 

Og  idet  må  være  klart,  at  der  kun  kan  være  een  Guddom,  een  ska- 
bende og  styrende  magt,  een  som  er  hoved  for  kirken. 

Det  er  vigtigt  for  mennesket  at  finde  ud  af  sit  forhold  til  denne 
skabende  og  styrende  magt,  og  de  love,  der  gælder  for  dets  tilvæ- 
relse og  indrette  sig  derefter  for  at  få  det  bedst  mulige  ud  af  sin  til- 
værelse. 

Da  vi  gennem  det  skrevne  ord  er  bekendt  med,  at  Gud  elsker  sine 
børn,  har  vi  grund  til  at  forvente,  at  han  fra  tid  til  anden  vil  tilken- 
degive visse  love  og  retningslinier  til  gavn  for  sine  børn  og  deres 
samliv,  og  det  er  også  sket  ved  åbenbaring  til  profeterne. 

Da  der  i  tilværelsen  stadig  opstår  nye  situationer,  må  vi  også  for- 
vente, at  nye  retningslinier  fra  tid  til  anden  vil  være  nødvendige, 
og  at  der  derfor  stadig  er  brug  for  åbenbaring. 

Hvis  situationen  ikke  var  sådan,  at  der  stadig  var  brug  for  nye 
love  i  forhold  til  tiden  og  de  ændrede  forhold,  hvorfor  skullle  det 
så  være  nødvendigt  med  rigsdage  og  regeringer  i  det  civile  liv? 

Og  de  ting,  der  gøres  til  love  og  reglementer,  må  bringes  til  fol- 
kets kundskab.  Derfor  er  det  nødvendigt,  at  der  er  kontakt  mellem 
regeringen  og  folket. 

Ganske  ligesådan  er  det  med  Gud  og  mennesket,  der  må  være  kon- 
takt og  meddelelsesimulighed,  for  at  mennesket  kan  have  retnings- 
linier for  sin  levemåde  under  de  fonhold,  hvorunder  det  lever. 

Denne  kontakt  kan  være  mere  eller  mindre  direkte.  —  Enten  di- 
rekte åbenbaring,  som  til  profeterne,  eller  påvirkning  af  sindet  (in- 
spiration). 

Det  er  denne  sidste  form,  mennesker  i  almindelighed  kommer  un- 
der indflydelse  af,  og  som  vi  derfor  skal  vænne  vort  sind  til  at  være 
lydhør  overfor. 

Denne  lydhørhed  opnår  vi  ved  at  leve  vor  religion,  og  især  ved 
at  holde  vore  bønner.  —  Derfor  søskende:  Våg  og  bed. 

Ejnar  Nielsen. 

|     Bemærk!  Manuskripter  til  næste  nummer  af  »Stjernen«  skal  ind-     f 
I  sendes  inden  den  5.  ds.  I 

Personlige  nyheder  fra   nær  og  fjern. 
Fødselsdage: 

Aalborg:  Søster  Edel  Kirstine  Jensen  Degn  fyldte  den  10.  marts 
80  år.  »Stjernen«  ønsker  hjertelig  til  lykke! 

Broder  Niels  Chr.  Iversen  fylder  den  5.  april  65  år.  »Stjernen«  øn- 
sker hjertelig  til  lykke! 

Randers:  Soster  Marie  Jensine  Koitzsch  fyldte  den  23.  marts  70 
år.  »Stjernen«  onsker  hjertelig  til  lykke! 

Også  en  måde  at  udføre  mission  på. 

En  af  vore  unge  søstre  i  København,  Lise  K aiser,  som  går  i  4. 
mellemskoleklasse,  har  som  svar  på  opgaven:  Fortæl  om  en  betyde- 
lig mand  eller  kvinde  s'krevet  en  stil  om  Apostel  Ezra  Taft  Benson, 
der  soim  bekendt  fornylig  blev  udnævnt  til  landbrugsminister  i 
U.  S.  A.  Stilen  indbragte  hende  et  rent  ug,  altså  den  højeste  karak- 
ter, der  overhovedet  kan  gives.  Lige  under  stilen  havde  hun  ind- 
klæbet et  billede  af  Apostel  Benson,  klippet  ud  af  »Skandinaviens 
Stjerne«. 


Nyt  fra  hjælpeorganisationerne 


Efterlysning  af  gamle  lektiehefter. 

Hovedbestyrelserne  for  alle  organisationerne  mangler  eks- 
emplarer af  gamle  lektiehefter.  Hvis  De  er  i  besiddelse  aif  gam- 
le lektiehefter  fra  tiden  før  19k9,  beder  vi  Deim  låne  os  dem, 
så  vi  kan  tage  kopi  af  dem  til  vort  arkiv.  Vi  er  klare  over,  at 
medlemmerne  gerne  vil  opbevare  disse  lektiehefter  til  deres 
personlige  brug,  og  vi  vil  derfor  passe  godt  på  dem  og  returnere 
dem  i  god  stand,  så  snart  vi  har  taget  kopi  af  dem  til  vort  ar- 
kiv. Vi  takker  på  forhånd  for  Deres  hjælp  og  bistand.  Lektie- 
hefterne bedes  sendt  til  missionskontoret,  Priorvej  12,  Køben- 
havn F,.  og  hvert  eksemplar  bedes  venligst  forsynet  med  af- 
senderens tydelige  navn  og  adresse. 


Kvindelig   hjælpeforening. 

Fra  Herning  har  vi   modtaget   nedenstående   billede   af  kredslærcr- 
inderne,   taget  under  konferencen   i   november  måned    1952. 

108 

Årets  begivenhed: 


Søndag  den  1.  marts  var  aftenmødet  overalt  i  missionen  overladt 
Kvindelig  hjælpeforening.  Der  var  fra  hovedbestyrelsen  udsendt  et 
program  med  titlen  »En  indbydelse  til  lykke«,  som  blev  fulgt  i  sine 
enkeltheder  i  de  fleste  af  grenene.  Vi  har  modtaget  følgende  refe- 
rater: 

Aalborg:  Søndag  den  1.  marts  afholdt  Kvindelig  hjælpeforening 
møde  kl.  19  under  ledelse  af  præsidentinden,  søster  Inger  Bendtsen, 
som  efter  de  indledende  sange  og  bøn  holdt  velkomsttalen.  Efter  end- 
nu nogle  sangnumre  talte  søster  Marie  Therkildsen  om  »Kvindens 
pligt  til  at  hjælpe  andre«.  Derefter  var  der  talekor  ved  søstrene  Con- 
nie Christensen,  Else  Svendsen  og  Aasa  Toft  Jensen  med  ledsagende 
musik  ved  søster  Gunnild  Fischer.  Søster  Oda  Vagner  læste  deref- 
ter »En  indbydelse  til  lykke«,  hvorefter  grensforstanderen,  broder 
Th.  Therkildsen  talte  om  Kvindelig  hjælpeforenings  betydning  for 
kirken.  Til  slut  takkede  søster  Inger  Bendtsen  og  opmuntrede  sø- 
strene til  at  komme  til  vore  møder.  Tilstede  92. 

En  dejlig,  indholdsrig  aften,  og  en  god  ånd  tilstede.  E.  B. 

Skive:  Søndag  aften  den  1.  marts  kl.  19  holdt  Kvindelig  hjælpefor- 
ening møde  under  ledelse  af  præsidentinden,  søster  Karen  Larsen. 
Efter  åbningssang  og  bøn  talte  søster  Karen  Larsen  over  mødets  em- 
ne: »En  indbydelse  til  lykke«.  Derefter  hørte  vi  gode  og  opbyggende 

taler  af  mediemimer  af  Kvindelig  ihjælpeforening.  Imellem  talerne 
hørte  vi  en  duet,  talekor  og  en  oplæsning  af  »En  indbydelse  til 
lykke«.  Inden  mødet  sluttede,  blev  tiden  overgivet  til  ældste  LaMoine 
A under,  som  holdt  en  kort  tale,  der  samtidig  var  en  afskedstale,  da 
han  om  kort  tid  forlader  Danmark.  Efter  slutningssangen  og  bøn 
sluttedes  der  af,  og  alle  var  enige  om,  at  det  havde  været  en  god  af- 
ten, og  at  Gud  havde  velsignet  os  med  sin  ånd  under  mødet.  Til- 
stede 19.  B.  M.  i 
Odense:  .  .  .  Lige  denne  lille  hilsen  for  at  fortælle  Dem,  at  vort 
mode  søndag  aften  gik  fint  og  resulterede  i,  at  vi  til  vort  møde  man- 
dag aften  havde  30  tilstede,  det  største  antal,  vi  endnu  har  haft  .  . . 

R.  O. 
Kvindelig  hjælpeforenings  hovedbestyrelse. 

Søndagsskolen. 

Mål  din  undervisning! 
Det  er  ikke  svært  at  måle  en  dreng  og 
sige,  hvor  høj  han  er.  Det  er  Ikke  svært  at 
veje  ham  og  finde  ud  af,  hvor  tung  han 
er.  Men  efter  at  du,  hans  lærer,  har  givet 
ham  en  lektie,  kan  du  så  .måle,  hvad  re- 
sultat den  har  givet  ham?  Der  er  visse  må- 
lestokke, du  kan  sætte  ved  hver  lektie,  du 
giver,  og  du  kan  måle  det  omtrentlige  re- 
sultat, selv  før  du  har  givet  lektien. 

For  det  første,  mål  den  fysiske  virksom- 
hed, som  din  lelktie  frembringer.  Ved  fin- 
gerleg og  .sanglege,  ved  tegning  og  klip- 
ning er  aktiviteten  næsten  100  %  af  leik- 
tien.  Hvis  lektien  er  godt  planlagt  og  frem- 
føres på  en  passende  måde,  så  giv  dig  selv 
100  %. 
Hvis  lektien  går  ud  på  at  opbygge  holdning  og  hensigter,  er  det 
sværere  at  anvende  en  .målestok  og  måle  resultatet.  Hvis  din  lektie 
er  fuld  af  »præk«  af  den  slags,  som  unge  mennesker  afs'kyr,  så  giv 
dig  selv  10  %.  Men  hvis  din  lektie  er  fuld  af  inspirerende  historier 
og  fremføres  således,  at  klassen  lytter  med  tilbageholdt  åndedræt, 
så  giv  dig  selv  en  karakter  på  90  eller  100  %.  En  elevs  holdning  vil 
være  bestemmende  for,  om  han  vil  holde  Visdoms  or  det,  gå  på  mis- 
sion, holde  sabbaten  eller  betale  tiende.  Den  er  bestemt  til  at  skaibe 
fremtidig  aktivitet. 

Hvis  vi  antager,  at  lektien  er  at  sikabe  dygtighed,  som  f.  eks.  at 
holde  tale,  at  optræde,  at  synge  osv.,  er  det  ikke  svært  at  måle  re- 
sultaterne, fordi  barnet  tager  del  i  aktiviteterne,  og  du  kan  se  frem- 
gangen fra  klasse  til  klasse.  Hvis  der  er  en  konstant  fremgang,  så 
giv  dig  selv  100  %. 

Der  er  een  slags  lektie,  som  er  vanskelig  at  måle.  Det  er  den, 
hvor  du  håber  at  forandre  karakteren.  Kald  den  omvendelses-lek- 
tien. Medlemmerne  af  klassen  siger  måske  ikke  et  ord  og  rører  sig 
ikke  under  hele  timen,  og  dog  håber  du,  at  de  vil  blive  bedre  ved  at 
have  lyttet.  Alle  lektier  vil  imidlertid  antagelig  forandre  karakteren 
enten  til  det  bedre  eller  til  det  værre.  Sommetider  kan  læreren  øje- 
blikkelig sige,  hvilken  gavn  den  har  gjort.  Men  hvorledes  kan  man 
måle  den  passive  type,  som  er  så  almindelig  i  de  voksne  klasser? 

Målestokken  for  disse  lektier  ligner  et  termometer.  Var  klassen 
varm  eller  kold?  Kom  mange  efter  klassen  eller  lektien  til  dig  med 
spørgsmål  og  med  tak  for  lektien?  To  søndage  efter,  diskuterede 
de  da  stadig  nogle  af  punkterne  i  lektien?  Hvilke  ydre  handlinger 
har  du  set,  der  kan  vise,  at  lektien  har  gjort  sin  virkning?  Giv  dig 
selv  ca.  10  %  for  hver  ydre  tilkendegivelse,  du  ser.  Dette  vil  hjælpe 
dig  til  at  vurdere  lektien. 

Hvorledes  kan  en  tømrer  bygge  et  hus  uden  målestok?  Hvorledes 
kan  lægen  klare  sig  uden  sin  målestok,  termometret,  eller  hvad  med 
meteorologen?  Hvorledes  kan  du  give  gode  lektier,  med  mindre  du 
måler  resultaterne? 

Søndagsskolens  hovedbestyrelse. 

Primary. 

Påskehøjtiden,  når  de  kristne  over  hele  verden  fejrer  vor  Frelser, 
Jesu  Kristi  opstandelse,  bør  være  en  glædens  tid,  en  tid  med  ånde- 
lig taknemmelighed.  Hvert  hjerte  bør  synge  med  taksigelse  og  med 
et  alvorligt  udtryk  for  genindvielse  af  retfærdighedens  sag. 

Jesu  Kristi  forsoningsoffer  og  hans  opstandelse  fra  graven  giver 
enhver  af  os  den  kostelige  arv,  det  evige  liv.  Evangeliets  plan,  givet 
af  Ham  til  mennesket,  giver  håb,  mod  og  styrke  hver  eneste  dag  i 
livet. 

I  år  fejrer  vi  påsken  i  april.  April  markerer  også  en  anden  vigtig 
dato,  særlig  for  de  sidste  dages  hellige.  Det  var  den  6.  april  1830,  at 
Jesu  Kristi  Kirke  blev  organiseret  i  de  sidste  dage,  og  Guds  præste- 
dømme blev  gengivet  til  jorden.  Frelsens  planen,  som  Jesus  lærte  os, 
og  for  hvilken  han  ofrede  sit  liv,  blev  gjort  tilgængelig  for  os  i  denne 
uddeling. 

Når  vi  betragter  betydningen  af  disse  to  begivenheder,  den  ene, 
som  fandt  sted  for  næsten  2000  år  siden,  og  den  anden  for  lidt  mere 
end  100  år  siden,  er  det  da  noget  under,  at  vort  hjerte  »synger  af 
glæde«  over  disse  guddommelige  gaver. 

Må  vi,  som  børnenes  ledere,  i  denne  måned  give  udtryk  for  denne 
glædens  ånd  i  alle  vore  handlinger.  Må  vi  give  vore  drenge  og  pi- 
ger lidt  mere  forståelse  af  de  af  Gud  givne  gaver,  som  vi  har  fået, 
og  hjælpe  dem  til  at  føle  glæden  ved  denne  årets  højtid. 

Primary  hovedbestyrelse. 

Ungdomsforeningen. 

Du   vil   også   smile! 

Hvis  du  også  gerne  vil  smile,  og  hvis  du 
ønsker  en  stor  »opmuntring«,  så  sorg  for 
at  overvære  det  årlige  ungdomsstævnc  den 
3.,  4.  og  5.  juli. 

Vi  glæder  os  til  at  se  alle  jeres  smilende 
ansigter  ved  stævnet,  som  i  år  afholdes  i 
Odense.  Det  er  vor  Ion  for  det  arbejde, 
soiin  vi  udforer  for  at  arrangere  denne  be- 
givenhed. 

Planlæg  din  sommerferie  til  Fyn  i  juli, 
kom  og  træf  alle  dine  venner.  Enhver,  der  kommer,  vil  blive  hun- 
dredefold belønnet  ved  de  mange  aktiviteter,  klassemøder,  fællesmø- 
der og  festlige  sammenkomster,  der  planlægges  til  dette  års  stævne. 
Mange  af  disse  begivenheder  vil  blive  afholdt  i  den  nye  kirkebyg- 
ning. 

Hvem    skal    komme    til    G.    U.    F.-sfævnet???????    Alle    og    enhver 
Læg  dine  planer  nu! 

Endnu  en  Guld-Gleanerpige. 

Vi  er  meget  lykkelige  ved  endnu  en  gang  at 
kunne  gratulere  en  Guld-Gleanerpige  i  den  danske 
mission.  Det  er  søster  Margit  Petersen  fra  Aalborg. 
Søster  Petersen  er  moder  til  to  dejlige  børn,  og 
underviser  i  sin  religion  ved  sit  eksempel.  Vi  er 
meget  stolte  af  det  fine  arbejde,  som  hun  har 
udfort,  og  det  fine  eksempel,  som  hun  viser.  For 
liden  arbejder  hun  både  i  ungdomsforeningen  og 
i  Primary. 

Ungdomsforeningens  hovedbestyrelse. 


Genealogisk  forening. 

»Jesus  var  den  første,  som  gik  for  at  prædike  for  ånderne  i  fan- 
genskab, og  som  havde  frelsens  evangelium  for  dem.  Disse  nøgler 
blev  overleveret  til  ham  på  den  dag  og  den  time,  da  han  kom  til  ån- 
deverdenen, og  med  dem  åbnede  han  frelsens  dør  for  ånderne  i  fan- 
genskab«. 

Børnenes  hjerter. 

Det  vigtige  ved  gengivelsen  af  de  nøgler,  som  Elias  holdt,  omfatte- 
de det,  at  vende  børnenes  hjerter  til  deres  fædre,  og  det  er  klart  de- 
fineret og  let  forståeligt  i  det  arbejde,  som  bliver  udført  i  dag  for  de 
døde.  Ikke  alene  er  Kirkens  mediemimers  hjerter  vendt  mod  deres 
døde  forfædre,  men  den  samme  indflydelse  har  tag  i  folks  hjerter  i 
alle  dele  af  verden.  Der  er  tusinder  af  personer  i  dag,  der  arbejder 
på  udførelsen  af  det  genealogiske  arbejde  for  deres  familie.  Dette  har 

været  tilfældet  siden  Elias's  komme,  og  det  er  det  mest  betydnings- 
fulde tidernes  tegn.  Profeten  Joseph  Smith  kunde  ikke  af  sig  selv 
påtage  sig  myndigheden  til  at  opfordre  folk  overalt  på  jorden  til  at 
interessere  sig  for  deres  døde  og  med  stor  bekostning  samle  deres 
slægtsregistre.  Før  gengivelsen  af  disse  nøgler  den  3.  april  1836  var 
der  ikke  nogen  særlig  interesse  for  dette  arbejde  i  verden  blandt  de 
foregivne  kristne. 

Genealogisk  forenings  hovedbestyrelse. 


Bemærk:  Alle  penge  som  indsendes  til  Kirkens  kontor,  bedes 
sendt  til  GBURGH  OF  JESUS  CHRIST  OF  LATTER-DAY 
SAINTS,  Priorvej  12,  København  F.  Postgirokonto  nr.  333,38, 
og  ikke  til  de  enkelte  organisationer.  På  talonen  anføres 
hvad  pengene  er  til. 


Fra  missionsmarken 


Silkeborg:  På  grund  af  grensforstanderen,  broder  Aage  Peder- 
sens emigration  er  Silkeborg  gren  den  8.  marts  blevet  reorganiseret. 
Som  grensforstander  er  indsat  broder  Jens  Enevold  Nielsen  med  bro- 
der Jens  Sønderhede  Larsen  som  1.  rådgiver  og  broder  Knud  Ras- 
mussen som  sekretær.  2.  rådgiver  vil  blive  valgt  senere. 

Aalborg:  Den  16.  februar  afholdtes  en  grensfest,  hvortil  G.  U.  F. 
leverede  underholdningen.  Præsidenten  for  G.  U.  F.,  broder  Verner 
Andersen,  bød  velkommen,  hvorefter  tiden  blev  overgivet  til  1.  råd- 
igiver i  G.  U.  F.,  ældste  Calvin  Andersen,  der  annoncerede  de  for- 
skellige numre.  Der  indledtes  imed  en  deklamation,  derefter  fulgte 
pigekor,  troimpetsolo,  sangsoloer,  terzet,  duetter,  kvartetter,  klaver- 
duet og  en  dialog.  Så  var  der  en  pause,  hvor  der  solgtes  forfrislknin- 
ger.  Som  afslutning  fulgte  et  sang-lystspil,  »Jensen  abdicerer«,  som 
var  iscenesat  med  megen  dygtighed  af  broder  Børge  Klitgaard,  og 
skuespillerne  ydede  deres  bedste.  Det  har  været  en  travl  tid  for  hver 
især,  der  tog  del  på  programmet,  men  de  havde  også  fået  et  virke- 
ligt godt  program  ud  af  det.  Publikum  morede  sig  fortræffeligt.  Til- 
stede ca.  130.  E.  N. 

Horsens:  Onsdag  den  18.  februar  afholdtes  der  i  Primary  i 
Horsens  en  fastelavnsfest,  hvori  deltog  28  børn.  De  havde  en  for- 
nøjelig eftermiddag  med  at  slå  »Katten  af  tønden«  og  lege  forskelli- 
ge lege.  Derefter  blev  der  serveret  sodavand,  boller  og  kager,  og  bør- 
nene nød  både  det  gode  samvær  og  den  gode  mad.  Det  var  en  dag, 
som  de  vil  mindes  længe.  K.  C. 

Randers:  G.  U.  F.  i  Randers  afholdt  sin  årlige  fastelavnsfest  ons- 
dag den  18.  februar.  Af  programmet  kan  nævnes  tovtrækning,  »byg- 
ge på  flasker«  og  optræden  af  missionærerne,  og  selvfølgelig  slog 
vi  også  »Katten  af  tønden«.  Til  slut  var  der  dans,  og  alt  i  alt  var  det 
en  god  aften.  Tilstede  29. 

Lørdag  den  21.  februar  havde  vi  besøg  af  G.  U.  F.  fra  Aalborg, 
der  var  på  gennemrejse  til  Aarhus,  og  de  mødte  med  det  bedste  pro- 
gram, der  har  været  vist  på  scenen  i  Randers  i  flere  år.  Programmet 
var  fint  og  godt  indøvet  og  bestod  af  en  del  sangnumre,  historier 
ved  Børge  Klitgaard  og  til  slut  komedien  »Jensen  abdicerer«.  Vi  vil 
herigennem  takke  vore  venner  i  Aaborg  for  den  dejlige  eftermiddag. 
Tilstede  77.  C.  B.  F. 

Aarhus:  Aarhus  G.  U.  F.  afholdt  den  18.  februar  en  fin  faste- 
lavnsfest under  ledelse  af  ældste  Dennis  Christensen  og  broder  Leo 
Thomsen.  Der  var  tøndeslagning  og  derefter  forskellige  lege  og  un- 
derholdning, og  der  blev  solgt  forskellige  forfriskninger.  Det  var  en 
dejlig  aften.  Tilstede  52. 

Lørdag  den  21.  februar  havde  vi  besøg  af  G.  U.  F.  fra  Aalborg, 
som  bragte  os  en  dejlig  underholdning  og  et  skuespil.  Misisionspræ- 
sident  Junius  M.  Sørensen  var  tilstede  og  sagde  et  par  ord  til  os. 
Tilstede  ca.  95. 

Vi  bringer  her  et  billede  fra  skuespillet  H.  P. 


Horsens:  Lørdag  den  21.  februar  blev  der  afholdt  Guld-  og 
Grønt  Bal  i  Horsens. 

Aftenen   indledtes   med    sang   og   bøn,   hvorefter   man    begyndte    at 

danse.  I  løbet  af  aftenen  var  der  forskellig  underholdning,  og  der 
blev  serveret  forfriskninger. 

Ballet  sluttede  kl.  23,30  med  bøn,  og  jeg  tror,  vi  alle  havde  haft  en 

virkelig  fin  aften.  J.   W.  A. 

Nyborg:     Vi  bringer  her  et  billede  fra  søndagsskolen  i  Nyborg. 


DÅB 


ODENSE : 

1.   f  e  b  r  a  r  : 

Anna  Margrethe  Hansen  Jør- 
gensen, døbt  af  ældste  Arliss  jen- 
sen, håndspålæggelse  af  ældste 
Finn  Thomsen. 

Freddy      Raymond      Jørgensen, 

døbt  af  ældste  Arliss  Jensen, 
håndspålæggelse  af  ældste  Finn 
Thomsen. 

HERNING : 

14.    februar: 

Ivy     Dodd,      døbt     af     faderen. 


præst  Edgar  Dodd,  håndspålæg- 
gelse  af  ældste   Creed   Mortensen. 

KØBENHAVN: 

2  8.    februar: 

Sara   Viola   Frederiksen   Dressø, 

døbt  af  ældste  Howard  C.  Peter- 
sen, håndspålæggelse  af  ældste 
Kenneth   I.   Johnson. 

SLAGELSE: 

7.    f  e  b  r  u  a  r  : 

Fanny  Fritzina  Rasmussen  Sø- 
rensen, døbt  af  ældste  Einar  Co- 
relli,  håndspålæggelse  af  ældste 
Howard  E.   Otteson. 


Vi  ønsker  de  nye  søskende  hjertelig  til  lykke  og  velkommen  i  kir- 
ken. 

Ordinationer: 

Randers:   1.  februar:  Jens  Karl  Jensen  ordineret  til  ældste  af  Wil- 
liam M.  Hansen. 

Hvor? 

Velsignelser: 

Odense:  1.  februar:  Benno  Robert  Jørgensen  og  Anna  Margrethe 
Hansen  Jørgensens  datter,  Dorrit  Lone  Jørgensen,  velsignet  af  æld- 
ste Arliss  Jensen. 


Emigrationer: 

Vejle:  Jytte  Gulev  Andersen  er  den  11.  januar  emigreret  til  Salt 
Lake  City,  Utah. 

Dødsfald: 

Aalborg:  Broder  Valdemar  Gerlach  døde 
søndag  den  15.  februar,  64  år  gammel.  Be- 
gravelsen fandt  sted  søndag  den  22.  februar. 
Greinsforstanderen  i  Aalborg,  broder  Th. 
Therkildsen,  talte  over  broder  Gerlachs  båre 
og  takkede  for  det  store  arbejde,  som  han 
havde  udført  i  Kirken  gennem  mere  end  40 
år.  Endvidere  talte  missionspræsident  Junius 
M.  So  ren  sen  og  forklarede,  hvorledes  de  sid- 
ste dages  hellige  ser  på  livet  efter  døden. 
Broder  Gerlachs  båre  blev  ført  til  den  gamle  kirkegård,  hvor  graven 
blev  indviet  af  distriiktspræsident,  ældste  Frank  E.  Lund. 

Broder  Valdemar  Gerlach  blev  døbt  den  26.  maj  1906  og  har  altid 
været  en  god  og  ærlig  mand,  både  i  troen  på  en  Frelser  og  overfor 
sine  medmennesker.  Vi  her  i  Aalborg  vil  gerne  sige  broder  Gerlach 
tak,  og  vi  vil  mindes  ham  for  hans  altid  gode  humør  og  den  kær- 
lighed, han  viste  os,  når  vi  var  sammen  med  ham.  Æret  være  broder 
Gerlachs  minde!  C.  H.  B. 


Missionær  forfly  ttelser : 

23.  februar:   Ludvig  Olsen   fra  Esbjerg  til  Aarhus. 

2.  marts:  Ellen  S.  O'Brien  fra  Esbjerg  til  København. 

Phyllis  M.  Aagard  fra  København  til  Esbjerg. 

Missionærafløsninger: 


Den  26.  februar  blev  søster  Francille  B. 
Hansen  fra  Salt  Lake  City,  Utah,  hæderlig 
afløst  fra  sit  arbejde  i  den  danske  mission 
efter  sidst  at  have  arbejdet  i  Aarhus. 

